મુંબઇની વરસાદી રાતના એક સિન સાથે આ ફિલ્મ શરૂ થાય છે, જેમાં એક વ્યક્તિ પોતાની કારમાં પોલીસથી ભાગતો જોવા મળે છે. તેની કારનો એક્સિડન્ટ થાય છે, પરંતુ તે એક્સિડન્ટમાંથી ઉગરી જાય છે અને પોલીસનો પીછો છોડાવવામાં પણ સફળ થાય છે. એ જ રાત્રે રસ્તા પર દોડતી એક મહિલા પોલીસ વાન સાથે અથડાય છે અને પોલીસની મદદ માંગે છે. સિન બદલાય છે અને પોલીસની મદદ માંગતી મહિલાના ઘરે ઘટેલ ક્રાઇમ સિન પડદા પર જોવા મળે છે, જેમાં તેના ફ્લેટમાં સોફા પર મહિલાના પતિ શેખરની ડેડ-બોડી પડી છે અને ડેડ-બોડીની બાજુમાં વિક્રમ સેઠી(સિદ્ધાર્થ મલ્હોત્રા) ઊભેલો જોવા મળે છે. વિક્રમ એ જ માણસ છે, જે પોલીસથી ભાગી રહ્યો હતો, તે એક બેસ્ટ સેલિંગ ઓથર છે અને તેની પર તેની પત્નીના મર્ડરનો પણ આરોપ છે.